Rudolf Kenkmaa
Rudolf Kenkmaa (1935. aastani Rudolf Kenkmann; 5. veebruar 1898 Hummuli vald, Helme kihelkond, Viljandimaa – 26. aprill 1975 Tallinn) oli eesti ajaloolane ja arhivaar. Ta osales Vabadussõjas. 1929 lõpetas ta Tartu ülikooli filosoofiateaduskonna. 1928–1944 töötas ta Tallinna Linnaarhiivis, sealjuures 1939–1944 selle juhatajana. 1945–1947 oli ta Eesti NSV Riikliku Keskarhiivi ülem. 1957–1963 oli ta Eesti NSV TA Ajaloo Instituudi vanemteadur. Ta oli Tallinna Ajaloo Seltsi asutajaid.